Polisie aangeval ná tiener se dood | Maroela Media
'n Polisievoertuig is beskadig toe lede van die gemeenskap 'n petrolbom na polisie geslinger het. (Foto: Verskaf)
Woedende lede van die gemeenskap in Saselamani in Limpopo het die plaaslike polisiestasie Maandag bestorm en 'n petrolbom na die polisie geslinger. Een persoon is tydens die gebeure oorlede.
Inwoners is ontsteld nadat 'n 16-jarige seun se liggaam Woensdag langs 'n sokkerveld in dié gebied gevind is. Hy is vermoedelik deur 'n onbekende verdagte doodgeskiet.
"Die woedende skare het begin deur die Punda Maria- openbare pad met brandende binnebande te versper. Hulle het toe hul woede op die plaaslike polisie uitgehaal en hulle verwyt dat hulle niks doen om die moordsaak op te los nie. Lede van die gemeenskap het ook 'n sekere inwoner daarvan beskuldig dat hy vir die moord verantwoordelik is," het brig. Motlafela Mojapelo, woordvoerder van die polisie in Limpopo, gesê. 'n Polisievoertuig is effens beskadig toe 'n petrolbom na die polisie geslinger is.
Lede van die polisie-eenheid vir openbare orde het die plaaslike polisie kom ondersteun en die skare is uitmekaar gejaag. "Die liggaam van 'n 26-jarige man is toe met 'n skietwond langs die pad aangetref. Dit is nie seker wie die skoot afgevuur het nie," het Mojapelo gesê.
Die polisie het 'n geregtelike ondersoek na die man se dood begin en aan die onafhanklike polisieondersoekdirektoraat (Opod) vir opvolgwerk oorhandig. 'n 40-jarige verdagte is ook in hegtenis geneem vir openbare geweld en opsetlike saakbeskadiging. Daar word verwag dat die polisie meer mense in hegtenis sal neem namate die ondersoek vorder.
Hoe slim kan jy wees!!!
Net 1 toe gesluit a nee a! Waar's die petters om staat se eiendom te beskerm huh? Sal seker môre van hulle hoor as dit nie our people is nie pffft!
Na Brendan Horner teen n paal opgehang is… het ons mense ander doodgemaak ? Wat van André Pienaar (arme man ) se saak. Waarom tree die polisie so aggresief teen blankes op maar indien vel van n ander kleur betoog, bomme gooi en vernietig, word die skuldiges se name nie eens genoem nie?
Beteken dit 'n polisiebeampte het die man geskiet as die saak na OPOD verwys is.
Jessica, hulle het die situasie van die KFC gemonitor… Hulle sal nie "our people" vir dit vervolg nie… Net a blanke man soos Andre Pienaar… "Our people" doen dit al jare en kom daarmee weg… Hulle is seker weer honger, of iets in daai voege…